CELEX: 32020D0136
Language: da
Date: 2020-01-22 00:00:00
Title: Den Europæiske Centralbanks afgørelse (EU) 2020/136 af 22. januar 2020 om indbetaling af Den Europæiske Centralbanks kapital af de nationale centralbanker uden for euroområdet og om ophævelse af afgørelse (EU) 2019/48 (ECB/2020/2)

1.2.2020   
               
               
                  DA
               
               
                  Den Europæiske Unions Tidende
               
               
                  LI 27/1
               
            
         DEN EUROPÆISKE CENTRALBANKS AFGØRELSE (EU) 2020/136
         af 22. januar 2020
         om indbetaling af Den Europæiske Centralbanks kapital af de nationale centralbanker uden for euroområdet og om ophævelse af afgørelse (EU) 2019/48 (ECB/2020/2)
         DET GENERELLE RÅD FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til statutten for Det Europæiske System af Centralbanker og Den Europæiske Centralbank, særlig artikel 47, og
         ud fra følgende betragtninger:
         
                     (1)
                  
                  
                     I henhold til artikel 47 i statutten for Det Europæiske System af Centralbanker og Den Europæiske Centralbank (herefter »ESCB-statutten«) skal de nationale centralbanker i medlemsstater med dispensation (herefter »de nationale centralbanker uden for euroområdet«) ikke indbetale deres kapitalandele, medmindre Det Generelle Råd for Den Europæiske Centralbank med et flertal, der udgør mindst to tredjedele af ECB's indskudte kapital og repræsenterer mindst halvdelen af indehaverne af kapitalandele, beslutter, at der skal indbetales en minimumsprocentdel som bidrag til ECB's driftsudgifter.
                  
               
                     (2)
                  
                  
                     Artikel 1 i Den Europæiske Centralbanks afgørelse (EU) 2019/48 (ECB/2018/32) (1) bestemmer, at de enkelte nationale centralbanker uden for euroområdet skal indbetale 3,75 % af deres andel af den i ECB indskudte kapital med virkning fra 1. januar 2019.
                  
               
                     (3)
                  
                  
                     Den 29. marts 2017 fremsendte Det Forenede Kongerige Storbritannien og Nordirland (herefter »Det Forenede Kongerige«) meddelelsen om sin beslutning om at udtræde af Den Europæiske Union i henhold til artikel 50 i traktaten om Den Europæiske Union. Traktaten om Den Europæiske Union og traktaten om Den Europæiske Unions funktionsmåde ophører med at gælde for Det Forenede Kongerige fra den dato, der fremgår af artikel 1, stk. 1, i Det Europæiske Råds afgørelse (EU) 2019/1810 (2). Efter Det Forenede Kongeriges udtrædelse af Den Europæiske Union ophører Bank of England med at være national centralbank i en medlemsstat og derfor i Det Europæiske System af Centralbanker. Den Europæiske Centralbanks afgørelse (EU) 2020/137 (ECB/2020/3) (3) fastsætter bestemmelserne for justering af fordelingsnøglen for kapitalindskud i ECB (herefter »fordelingsnøglen«) i overensstemmelse med artikel 29.3 og artikel 29.4 i ESCB-statutten og fastsætter med virkning fra 1. februar 2020 de nye vægte, som de nationale centralbanker tillægges i den ændrede fordelingsnøgle (herefter »fordelingsnøglevægtene«).
                  
               
                     (4)
                  
                  
                     Justeringen af ECB's fordelingsnøgle som følge af, at Bank of England ophører med at være national centralbank i en medlemsstat, nødvendiggør, at ECB vedtager en ny afgørelse, som fra datoen for dens ikrafttrædelse ophæver afgørelse (EU) 2019/48 (ECB/2018/32) og fastsætter den andel af ECB's indskudte kapital udtrykt i procent, som de nationale centralbanker uden for euroområdet har pligt til at indbetale med virkning fra 1. februar 2020 —
                  
               VEDTAGET DENNE AFGØRELSE:
         
            Artikel 1
            Omfang og form af indskudt og indbetalt kapital
            De nationale centralbanker uden for euroområdet indbetaler 3,75 % af deres andel af den i ECB indskudte kapital med virkning fra 1. februar 2020. I overensstemmelse med de nye fordelingsnøglevægte, der er fastsat i artikel 2 i afgørelse (EU) 2020/137 (ECB/2020/3), har de nationale centralbanker uden for euroområdet en samlet indskudt og indbetalt kapital svarende til de beløb, som er anført ud for deres navn i nedenstående tabel:
            
                        (EUR)
                     
                  
                        Nationale centralbanker uden for euroområdet
                     
                     
                        Indskudt kapital pr. 1. februar 2020
                     
                     
                        Indbetalt kapital pr. 1. februar 2020
                     
                  
                        Българска народна банка
                        (Bulgarian National Bank)
                     
                     
                        106 431 469,51 
                     
                     
                        3 991 180,11 
                     
                  
                        Česká národní banka
                     
                     
                        203 445 182,87 
                     
                     
                        7 629 194,36 
                     
                  
                        Danmarks Nationalbank
                     
                     
                        190 422 699,36 
                     
                     
                        7 140 851,23 
                     
                  
                        Hrvatska narodna banka
                     
                     
                        71 390 921,62 
                     
                     
                        2 677 159,56 
                     
                  
                        Magyar Nemzeti Bank
                     
                     
                        167 657 709,49 
                     
                     
                        6 287 164,11 
                     
                  
                        Narodowy Bank Polski
                     
                     
                        653 126 801,54 
                     
                     
                        24 492 255,06 
                     
                  
                        Banca Naţională a României
                     
                     
                        306 228 624,99 
                     
                     
                        11 483 573,44 
                     
                  
                        Sveriges riksbank
                     
                     
                        322 476 960,60 
                     
                     
                        12 092 886,02 
                     
                  
         
            Artikel 2
            Justering af den indbetalte kapital
            
               1.   Da de enkelte nationale centralbanker uden for euroområdet allerede har indbetalt 3,75 % af deres andel af ECB's indskudte kapital, som gældende den 31. januar 2020, i overensstemmelse med afgørelse (EU) 2019/48 (ECB/2018/32), skal hver og en af disse overføre et yderligere beløb til ECB for at nå frem til de beløb, der er angivet i tredje kolonne i tabellen i artikel 1.
            
            
               2.   Alle overførsler i henhold til denne artikel foretages i overensstemmelse med Den Europæiske Centralbanks afgørelse (EU) 2020/137 (ECB/2020/5) (4).
            
         
         
            Artikel 3
            Ikkrafttræden og ophævelse
            
               1.   Denne afgørelse træder i kraft den 1. februar 2020.
            
            
               2.   Afgørelse (EU) 2019/48 (ECB/2018/32) ophæves med virkning fra den 1. februar 2020.
            
            
               3.   Henvisninger til afgørelse (EU) 2019/48 (ECB/2018/32) skal forstås som henvisninger til denne afgørelse.
            
         
         
            Udfærdiget i Frankfurt am Main, den 22. januar 2020.
            
               Christine LAGARDE
               
                  Formand for ECB
               
            
         
         
            (1)  Den Europæiske Centralbanks afgørelse (EU) 2019/48 af 30. november 2018 om indbetaling af Den Europæiske Centralbanks kapital af de nationale centralbanker uden for euroområdet og om ophævelse af afgørelse ECB/2013/31 (ECB/2018/32) (EUT L 9 af 11.1.2019, s. 196).
         
            (2)  Det Europæiske Råds afgørelse (EU) 2019/1810 truffet efter aftale med Det Forenede Kongerige af 29. oktober 2019 om forlængelse af fristen i henhold til artikel 50, stk. 3, i TEU (EUT L 278 I af 30.10.2019, s. 1).
         
            (3)  Den Europæiske Centralbanks afgørelse (EU) 2020/137 af 22. januar 2020 om de nationale centralbankers fordelingsnøgle for kapitalindskud i Den Europæiske Centralbank og om ophævelse af afgørelse (EU) 2019/43 (ECB/2020/3) (se side 4 i denne EUT).
         
            (4)  Den Europæiske Centralbanks afgørelse (EU) 2020/137 af 22. januar 2020 om de nærmere vilkår for omfordeling af Den Europæiske Centralbanks kapitalandele mellem de nationale centralbanker og justering af den indbetalte kapital og om ophævelse af afgørelse (EU) 2019/45 (ECB/2020/5) (se side 9 i denne EUT).